b'\n_START_ARTICLE_\nPripor\n_START_SECTION_\nAvstralija\n_START_PARAGRAPH_\nAvstralski zakoni dovoljujejo pripor v razli\xc4\x8dnih primerih. En od primerov je obvezno pridr\xc5\xbeanje migrantov. Uporablja se za iskalce azila, ki prispejo na avstralski teritorij ali v njihove vode ter za njih velja, da njihov status \xc5\xa1e ni dokon\xc4\x8dno urejen.\n_START_SECTION_\nKanada\n_START_PARAGRAPH_\nV Kanadi je vsakdo, ki je s strani sodi\xc5\xa1\xc4\x8da ozna\xc4\x8den kot nevaren prestopnik, lahko v priporu za nedolo\xc4\x8den \xc4\x8das.\n_START_SECTION_\nKostarika\n_START_PARAGRAPH_\nV Kostariki njihov Kazenski postopkovni zakonik iz leta 1998 dovoljuje dvanajst mese\xc4\x8dno obi\xc4\x8dajno predkazensko pridr\xc5\xbeanje oziroma "prisi\xc3\xb3n preventiva" ali pa preiskovalni zapor. Do tega pride v primeru, da je oseba smatrana kot t. i. "flight risk". V primeru, da je primer "zapleten", pa je lahko podalj\xc5\xa1an do treh let in pol zapora, ali pa celo ve\xc4\x8d v nekaterih primerih. 23. maja 2013 je bilo priprtih ve\xc4\x8d kot 3000 oseb.\n_START_SECTION_\nDanska\n_START_PARAGRAPH_\nPolicija lahko pridr\xc5\xbei osebe do \xc5\xa1estih ur, ne da bi bilo za to potrebno dovoljenje sodi\xc5\xa1\xc4\x8da ali pa pla\xc4\x8dati kompenzacijo za napa\xc4\x8dno prijetje. Na podlagi stalne vojne tolp v Kobenhavnu (med motoristi\xc4\x8dnimi tolpami in tolpami druge generacije mladinskih tolp) je bilo predlagano, da se meja \xc5\xa1estih ur pridr\xc5\xbeanja podalj\xc5\xa1a za ve\xc4\x8d tednov. Pred Konferenco klimatskih sprememb v Kobenhavnu ("Copenhagen Climate Council") leta 2009 so pripravili urgentne zakone, ki so policiji dovoljevale pridr\xc5\xbeati ljudi do dvanajstih ur, brez da bi jih osumili/obto\xc5\xbeili za zlo\xc4\x8dine. Kritiki so se bali, da bi te zakone podalj\xc5\xa1ali tudi po zaklju\xc4\x8dku sre\xc4\x8danja.\n_START_SECTION_\nNem\xc4\x8dija\n_START_PARAGRAPH_\nV Nem\xc4\x8diji je pripor (nem\xc5\xa1ko: Sicherungsverwahrung, \xc2\xa766 Strafgesetzbuch) podoben pojmu pripora v Novi Zelandiji. T.i. Sicherungsverwahrung je lahko uporabljen le kot del (zaporne) kazni. Uporabljen je v primerih, ko gre za osumljence, ki naj bi storili resen prestopek in so smatrani za nevarne splo\xc5\xa1ni varnosti. Gre za kazen za nedolo\xc4\x8den \xc4\x8das, ki ji (lahko) sledi obi\xc4\x8dajna zaporna kazen. Vsake dve leti se mora ocenit ustreznost (podalj\xc5\xa1anja) pripora, s \xc4\x8dimer se preveri gro\xc5\xbenja, ki jo je posameznik predstavljal. Pripor se obi\xc4\x8dajno izvaja v obi\xc4\x8dajnih zaporih, vendar lo\xc4\x8deno od obi\xc4\x8dajnih zapornikov in z dolo\xc4\x8denimi privilegiji.\n_START_SECTION_\nIndija\n_START_PARAGRAPH_\nV Indiji se lahko pripor izvaja le do \xc5\xa1estih mesecev. Po treh mesecih je tak primer obravnavan pred posvetovalno komisijo z namenom ponovne ocene stanja. Pripor v Indiji je bil uveden v \xc4\x8dasih britanskega vladanja okoli leta 1800. Zakonodaja na tem podro\xc4\x8dju se ni spremenila in tako je pripor spadal pod Zakon o obrambi Indije iz leta 1939 ("Defence of India Act 1939") in kasneje pod Zakon o priporu iz leta 1950 ("Preventative Detention Act 1950"). V \xc4\x8dasu vladanja premiejke Indire Gandhi je leta 1971 indijski parlament uzakonil kontroverzen t. i. "Maintenance of Internal Security Act", ki je bil kasneje v letih 1975-1977 ve\xc4\x8dkrat amandmiran. Ta zakon je uzakonil \xc5\xa1tevilne kr\xc5\xa1itve \xc4\x8dlovekovih pravic. Posledi\xc4\x8dno je bil razveljavljen po koncu vladanje Indire Gandhi leta 1977, ko je oblast prevzela nova vlada.\n_START_SECTION_\nMalezija\n_START_PARAGRAPH_\nV Maleziji pripor uzakonja t. i. "Internal Security Act 1960 (ISA)", ki je bil uveljavljen po tem, ko je Malezija postala neodvisna od Velike Britanije leta 1957. "ISA" dovoljuje pripor brez sojenja ali kazenske ovadbe pod omejenimi in dolo\xc4\x8denimi okoli\xc5\xa1\xc4\x8dinami. Ta zakon je uporabljen v primerih terorizma in proti komurkoli, ki predstavlja gro\xc5\xbenjo nacionalni varnosti. Takratni malezijski premier Najib Razak je 15.9.2011 oznanil, da bo ta zakon razveljavljen in nadome\xc5\xa1\xc4\x8den z dvema novima zakonoma, kar naj bi se nato zgodilo v marcu 2012. Malezijski parlament je 17.4.2012 potrdil nov zakon, t. i. "Security Offences (Special Measures) Act 2012 (SOSMA)".\n_START_SECTION_\nNova Zelandija\n_START_PARAGRAPH_\nV Novi Zelandiji je pripor oziroma "preventive detention" dosmrtna kazen za nedolo\xc4\x8den \xc4\x8das. Uporablja se ga za posameznike, ki so obsojeni za nasilne in/ali spolne zlo\xc4\x8dine (npr. sociopatske morilce, serijske posiljevalce in povratni\xc5\xa1ke pedofile). Gre za primere, ko je upravi\xc4\x8deno domnevati, da bo obsojenec ponovil zlo\xc4\x8din, ko bo spu\xc5\xa1\xc4\x8den iz zapora. Ti posamezniki so lahko pogojno spu\xc5\xa1\xc4\x8deni le v primeru, \xc4\x8de doka\xc5\xbeejo, da ne predstavljajo ve\xc4\x8d gro\xc5\xbenje za dru\xc5\xbebo. V oktobru 2010 je na tak na\xc4\x8din bilo zaprtih 269 posameznikov. "Preventive detention" predvideva minimalno nepogojno kazen zapora petih let. Sodnik lahko le-to podalj\xc5\xa1a, \xc4\x8de to upravi\xc4\x8duje zapornikova zgodovina. Najdalj\xc5\xa1o nepogojno kazen pripora slu\xc5\xbei William Bell, ki je bil leta 2003 kaznovan z minimalno nepogojno kaznijo 33 let za umor treh ljudi v mestu Auckland leta 2001. Kazen je bila kasneje zmanj\xc5\xa1ana na 30 let.\n_START_SECTION_\nJu\xc5\xbena Afrika\n_START_PARAGRAPH_\nV \xc4\x8dasu aparthajta je ju\xc5\xbenoafri\xc5\xa1ka vlada uporabljala "preventive detention" za kaznovanje njenih politi\xc4\x8dnih nasprotnikov. Sem je spadal tudi t. i. "Terrorism Act of 1967", ki je dal policiji pooblastila za prijetje teroristov ali oseb z informacijami o teroristih brez sodnega naloga.\n_START_SECTION_\nVelika Britanija\n_START_PARAGRAPH_\nAnglija in Walles sta leta 2003 imela predpise, uveljavljene s strani Laburisti\xc4\x8dne vlade v letu 2003, ki so nevarne prestopnike obravnavali podobno kot tiste v Kanadi. T.i."Legal Aid, Sentencing and Punishment of Offenders Act 2012" je odpravil zapor z namenom javne za\xc5\xa1\xc4\x8dite (Imprisonment for Public Protection (IPP)) brez, da bi podal njegovo zamenjavo. Kljub temu so lahko prestopki storjeni pred letom 2012 vseeno stvar uporabe "IPP".'